stanford-oval/wikipedia huggingface dataset:
Bojan Križaj

| Mitalit> Maa:   Jugoslavia.Miesten alppihiihto.MM-kilpailut  | Mitalit> Maa:   Jugoslavia.Miesten alppihiihto.MM-kilpailut  | Mitalit> Maa:   Jugoslavia.Miesten alppihiihto.MM-kilpailut  | Maa:   Jugoslavia> Miesten alppihiihto. |
| --- | --- | --- | --- |
|  Hopeaa | Schladming 1982 | pujottelu |  |
| Nuorten EM-kilpailut  | Nuorten EM-kilpailut  | Nuorten EM-kilpailut  |  |
|  Kultaa | Mayrhofen 1975 | pujottelu |  |
Bojan Križaj (s. 3. tammikuuta 1957 Kranj, Slovenian KT) on Jugoslaviaa urallaan edustanut slovenialainen alppihiihtäjä.
Križaj'n uran ainoa aikuisten arvokisamitali tuli vuoden 1982 Schladmingin maailmanmestaruuskilpailuiden pujottelusta, jossa hän sijoittui hopealle. Hän oli osallistunut jo vuoden 1974 St. Moritzin MM-kilpailuihin sijoittuen pujottelussa sijalle 13. Lake Placidin olympialaisissa Križaj jäi suurpujottelun pronssimitalistista Itävallan Hans Ennistä vain 0,02 sekunnin päähän. Kotikisoissaan Sarajevon olympialaisissa 1984 Križaj oli pujottelun seitsemäs ja suurpujottelun yhdeksäs. Hän sijoittui vielä MM-kilpailuissa 1985 pujottelussa 5:ksi ja suurpujottelussa 8:ksi, sekä 1987 pujottelussa 6:ksi. Hän joutui jättämään vuoden 1988 Calgaryn talviolympialaiset väliin, koska loukkaantui juuri ennen kisoja.
Križaj voitti kahdeksan maailmancupin pujottelun osakilpailua ja oli yhteensä 33 kertaa palkintokorokkeella. Hän voitti pujottelun maailmancupin kaudella 1986-1987 ja sijoittui kokonaiskilpailussa neljänneksi kaudella 1979-1980.
Križaj valittiin Slovenian vuoden miesurheilijaksi yhteensä viisi kertaa. Hän lopetti uransa vuonna 1988.
Osakilpailuvoitot

| Päivä | Paikka | Laji |
| --- | --- | --- |
| 20. tammikuuta 1980 |  Wengen | pujottelu |
| 25. tammikuuta 1981 |  Wengen | pujottelu |
| 20. maaliskuuta 1982 |  Kranjska Gora | pujottelu |
| 12. helmikuuta 1983 |  Markstein | pujottelu |
| 16. joulukuuta 1984 |  Madonna di Campiglio | pujottelu |
| 21. maaliskuuta 1986 |  Bromont | pujottelu |
| 20. joulukuuta 1986 |  Kranjska Gora | pujottelu |
| 25. tammikuuta 1987 |  Kitzbühel | pujottelu |
Bob Graham

Bob Graham
Daniel Robert "Bob" Graham (9. marraskuuta 1936 Coral Gables, Florida – 16. huhtikuuta 2024) oli yhdysvaltalainen demokraattisen puolueen poliitikko. Hän toimi Floridan 38. kuvernöörinä vuosina 1979–1986 ja istui Yhdysvaltain senaatissa 1987–2005. Hän pyrki puolueensa presidenttiehdokkaaksi vuoden 2004 presidentinvaaleissa, mutta ei tullut valituksi.
Yksityiselämä

Graham syntyi Floridassa. Hänen isänsä oli poliitikko Ernest R. Graham. Grahamin puoliso on Adele Khoury Graham, ja heillä on neljä tytärtä.[lähde? ]
Ura

Graham opiskeli Miami High Schoolin jälkeen politiikan tutkimusta Floridan yliopistossa ja oikeustiedettä Harvardissa. Hän aloitti poliittisen uransa vuonna 1966 tultuaan valituksi Floridan edustajainhuoneeseen. Hänet valittiin sinne jälleen vuonna 1968. Vuonna 1970 ja uudelleen vuonna 1974 hänet valittiin Floridan senaattiin.[lähde? ]
Lokakuussa 2003 Graham ilmoitti, ettei pyri Yhdysvaltojen presidentiksi, ja marraskuussa, että ei pyri edes uudelle kaudelle senaattiin. Hän on Floridan yliopiston kunniatohtori. Hänen kirkkokuntansa on United Church of Christ.[lähde? ]
Aiheesta muualla

Museum of Florida History: Florida Governors' Portraits - Daniel Robert Graham (Arkistoitu – Internet Archive) (englanniksi)
Carlos Cavazo

Carlos Cavazo vuonna 2009.
Carlos Eric Cavazo (s.  8. heinäkuuta 1957 Atlanta, Georgia) on yhdysvaltalainen rock-muusikko, jonka instrumentti on sähkökitara. Hän on musisoinut kalifornialaisessa heavy metal-, tarkemmin glam rock -yhtye Quiet Riot:ssa vuosina 1982–1989 ja pienen tauon jälkeen 1990–2003. Cavazon aktiiviura muusikkona alkoi vuonna 1980.
Käännös suomeksi
Boëtius Murenius

Boëtius Olai Murenius (Muur) (n. 1600 Ruotsi – 27. marraskuuta 1667 Saltvik) oli opettaja, rehtori ja pappi, joka toimi Ahvenanmaan lääninrovastina.
Henkilöhistoria

Murenius syntyi todennäköisesti Romfartunan pitäjässä Västmanlandissa. Hänen puolisonsa oli Anna Samuelis, avioliitto solmittiin ennen vuotta 1630. Murenius kävi koulua Västeråsissa, opettajanaan muun muassa Johannes Terserus. Uppsalan yliopiston kirjoille hänet merkittiin keväällä 1620. Hän toimi opiskeluaikanaan 1622 Johannes Gezelius vanhemman kotiopettajana. Suomeen Murenius siirtyi noin 1627, toimien Turussa matematiikan ja kaunopuheisuuden lehtorina koulussa, joka muuttui lukioksi 1630. Koulun rehtori hän oli 1632–1635 ja jälkimmäisenä vuonna piispa Rothoviouksen sijaisena valtiopäivillä Ruotsissa. Valtakirjan Saltvikin kirkkoherraksi Murenius sai 1636 ja Ahvenanmaan lääninrovasti hänestä tuli 1637. Hänen esityksestään perustettiin spitaalisairaita varten sairaala Föglön Gloskäriin 1643, lukutaitoa hän edisti muun muassa tekemällä aloitteen koulun perustamisesta Saltvikiin, joka toteutui 1639.
Kirjallisuutta

Boëtius Murenius' Acta visitatoria 1637–1666, 1905, Kaarlo Österbladh (toim.), Suomen kirkkohistoriallisen seuran toimituksia, Nide 6, ISSN 0356-0759
Android Studio

| Android Studio |
| --- | --- |

 Android Studio
Kehittäjä:  Google
Kehityshistoria
Ensijulkaisu:  16. toukokuuta 2013
Vakaa versio:  2024.2.1 (1. lokakuuta 2024)
Kehitystilanne:  aktiivinen
Tiedot
Ohjelmistotyyppi:  ohjelmointiympäristö
Alusta:  Windows, macOS, Linux ja Chrome OS
Ohjelmointikielet:  Java
Lisenssi:  Apache 2.0
Aiheesta muualla
Verkkosivusto
Android Studio on Android-käyttöjärjestelmän virallinen ohjelmointiympäristö. Google esitteli sen Google I/O 2013 -konferenssissa. Sen 1.0-versio julkaistiin joulukuussa 2014 Eclipsen korvaajaksi Android-sovelluskehityksessä. Laajat kehitystyökalut sisältävällä Android Studiolla voi emuloida Android-sovelluksia eri laitteilla ja käyttöjärjestelmäversioilla. Android Studiolla voi kehittää sovelluksia Androidin normaaliversiolle, Wear OS:lle, Android Autolle ja Android TV:lle.
Android Studiossa on Gradle-pohjainen käännösjärjestelmä ja tuki ProGuardille. Android Studiossa on mukana emulaattori Android-laitteiden mallintamiseen tietokoneella ohjelmien testaamista varten. Android Studio tukee yksikkötestien käyttöä (JUnit) ja erilaisten testaustyökalujen käyttöä (Espresso Test Recorder, App Crawler, Monkey Testing, monkeyrunner). Android Debug Bridge (adb) tukee testaamista fyysisellä laitteella langattoman yhteyden (Wi-Fi, Android 11 tai uudempi) tai USB-liitännän avulla.
Android Studiossa on profilointityökalu suorittimen, muistin, verkon ja akun käytön mittaamiseen.
Android Studion käyttöliittymä

Jokaisessa Android-projektissa on oma hakemisto, josta näkee kaikki projektiin liittyvät moduulit ja tiedostot. Valitsemalla hakemiston yläreunasta Android- näkymän löytyy Android-sovellusmoduulista (app) löytyy jo oletuksena kansiot manifests, java ja res. Manifests-kansio sisältää tiedoston AndroidManifest.xml, jossa kuvataan sovelluksen olennaiset tiedot, kuten sovelluksen komponentit, käyttöoikeudet ja sovelluksen vaatimat laitteisto- ja ohjelmisto-ominaisuudet.
Java-kansio sisältää Kotlin- ja Java-lähdekooditiedostot ja lisäksi JUnit-testikoodiluokan, johon voi kirjoittaa paikallisia JUnit-testejä ohjelmalle. Sovellusmoduulin viimeinen kansio, res, sisältää kaikki muut ohjelmassa tarvittavat koodiresurssit; XML-asettelut, käyttöliittymän koodit ja bittikarttakuvat. Hakemiston yläreunasta voi vaihtaa hakemiston esitysmallia. Valitsemalla esimerkiksi Project-näkymän näkee koko projektin todellisen tiedostorakenteen.
Editori-ikkunasta (kuvassa oikealla isompi ikkuna) voi editoida valitsemaasi koodia valitsemalla hakemistosta editoitavan tiedoston tai luomalla uuden. Valitessa muokattavan tiedoston se avautuu koodieditorin yläpuolella oleviin välilehtiin, joissa on tallessa myös muut muokkauksen alla olevat koodit. Niiden yläpuolelta löytyy navigointipalkki, jonka kautta voi hakemiston sijasta avata tiedostoja muokattavaksi. Työkalupalkki löytyy samasta palkista navigointipalkin kanssa sen oikeasta reunasta. Sieltä löytyy työkalut ohjelman ajamiseen ja Android-emulaattori, jonka avulla voi testata ohjelman toimivuutta virtuaalisella puhelimella tai tabletilla. Lisää työkaluja ohjelman käyttöön löytyy ikkunan vasemmasta, oikeasta ja alareunasta. Näitä työkaluja ovat mm. TODO-lista, johon voi koodia kirjoittaessa lisätä muistamisen helpottamiseksi esimerkiksi myöhemmin tehtäviä koodin osia, sekä Problems-ikkuna, joka analysoi editori-ikkunassa työn alla olevan tiedostosta löytyvät koodivirheet.
Ominaisuudet

Seuraavat toiminnallisuudet tarjotaan nykyisessä versiossa:
Gradle-pohjainen rakennusapu
Lint-työkalut, joilla voi etsiä suoritus-, käytettävyys-, versio- ja muita ongelmia.
ProGuard-integraatio
Templaatti-pohjaiset Wizardit, joilla voi luoda Androing-designejä sekä komponentteja.
Monipuolinen Layout-editori, jolla on mahdollista vetää ja pudottaa UI-komponentteja.
Tuki Android Wear -sovelluksien luomiselle
Sisäänluotu tuki Google Cloud -alustalle
Android Virtual Device (emulaattori), joka mahdollistaa sovelluksien debuggaamisen ja ajamisen sovelluksessa.
Android Studio tukee kaikkia samoja kieliä kuin IntelliJ, kuten esimerkiksi Java, C++ ja lisäosien avulla vielä enemmän. Android Studio 3.0 -versiosta eteenpäin on myös tuki Kotlinille.
Android Gradle lisäosa 3.0.0 tukee kaikkia Java 7 ominaisuuksia, ja osajoukkoa Java 8 ominaisuuksista.  Android Gradle lisäosalla 4.0.0 on hieman laajempi tuki Java 8:lle. Kaikki  Gradle 4.0.0 tukemat Java 8 -ominaisuudet on lueteltu täällä. Java 8 ominaisuuksia on esim. Lambda-lausekkeet, joilla voi lyhtentää koodia "->" merkeillä ja lyhyemmällä syntaksilla. Lamda-lausekkeet ovat kuin nimettömiä metodeja, jotka lisätään suoraan sinne missä niitä käytetään. Ne ottavat sisään parametrejä ja antavat paluuarvon.
Android Studiolla tehtyjä sovelluksia on mahdollista julkaista Google Play -sovelluskaupassa. Google Playssa julkaistavien sovellusten tulee noudattaa Googlen kehittäjien käytäntöpalvelua. Sovelluksen julkaisemiseksi tarvitsee Google Developer -tilin, jonka luominen maksaa 25$.
Android Studoissa on helppokäyttöinen integroitu versionhallintatuki (VCS support), muun muassa palveluille Git, GitHub, CVS, Mercurial, Subversion ja Google Cloud Source Repositories.
Versiohistoria

Lista Android Studion julkaistuista versioista.
| Versio | Julkaisupäivä |
| --- | --- |
1.0: Joulukuu 2014
1.1: Helmikuu 2015
1.2: Huhtikuu 2015
1.3: Heinäkuu 2015
1.4: Syyskuu 2015
1.5: Marraskuu 2015
2.0: Huhtikuu 2016
2.1: Huhtikuu 2016
2.2: Syyskuu 2016
2.3: Maaliskuu 2017
3.0: Lokakuu 2017
3.1: Maaliskuu 2018
3.2: Syyskuu 2018
3.3: Tammikuu 2019
3.4: Huhtikuu 2019
3.5: Elokuu 2019
3.6: Helmikuu 2020
4.0: Toukokuu 2020
4.1: Lokakuu 2020
4.2: Toukokuu 2021
Arctic Fox (2020.3.1): Heinäkuu 2021
Bumblebee (2021.1.1): Tammikuu 2022
Chipmunk (2021.2.1): Toukokuu 2022
Dolphin (2021.3.1): Syyskuu 2022
Electric Eel (2022.1.1): Tammikuu 2023
Flamingo (2022.2.1): Huhtikuu 2023
Giraffe (2022.3.1): Heinäkuu 2023
Hedgehog (2023.1.1): Tulevaisuudessa
Käyttöjärjestelmävaatimukset

|  | Microsoft Windows | macOS | Linux |
| --- | --- | --- | --- |
| Käyttöjärjestelmäversio | Microsoft Windows 8/10 (64-bit) | macOS 10.14 Mojave tai uudempi | Mikä vain 64-bit Linux, joka tukee GNOME, KDE tai Unitya; GNU C Library (glibc) 2.31 tai myöhempää |
Vaadittu RAM: 8 GB tai enemmän
Vapaa muisti: Vähintään 8 GB vapaata tilaa
Näytön vähimmäisresoluutio: 1280 × 800 px
Aiheesta muualla

Verkkosivut (englanniksi)
Vasemmassa reunassa Android Studion hakemisto.
Brother Where You Bound

| Brother Where You Bound Supertramp |
| --- | --- | --- |

Studioalbumin tiedot
 Julkaistu: 14. toukokuuta 1985
 Tyylilaji: progressiivinen rock, taiderock, poprock
 Kesto: 42.44
 Levy-yhtiö: A&M
Listasijoitukset
  20.  21.
Supertrampin muut julkaisut
| ...Famous Last Words... 1982 | Brother Where You Bound 1985 | The Autobiography of Supertramp 1986 |
Brother Where You Bound on brittiläisen pop rock -yhtye Supertrampin kahdeksas studioalbumi, joka julkaistiin vuonna 1985. Albumi debytoi Yhdysvalloissa Billboard 200 -listan sijalla 21. Albumi oli yhtyeen ensimmäinen perustajajäsenen ja solistin Roger Hodgsonin eron jälkeen.
Albumi debytoi Britannian albumilistan sijalla 20. Yhdysvalloissa se nousi Billboard 200 -listan sijalle 21.
Kappaleet > A-puoli

Cannonball – 7.38
Still in Love – 4.36
No Inbetween – 4.36
Better Days – 6.15
Kappaleet > B-puoli

Brother Where You Bound – 16.30
Ever Open Door – 3.06
Kokoonpano

Rick Davies - laulu, kosketinsoittimet
John A. Helliwell - saksofonit
Bob Siebenberg - rummut
Dougie Thomson - basso
Marty Walsh - kitara (kappaleissa 1, 2, 4 & 5)
Doug Wintz - trumpetti (kappaleessa "Cannonball")
Cha Cha - taustalaulu (kappaleessa "Still in Love")
Scott Page - huilu (kappaleissa 4 & 5)
David Gilmour - kitarasoolot (kappaleessa "Brother Where You Bound")
Scott Corham - kitara (kappaleessa "Brother Where You Bound")
Arvostelut

Allmusic:
Käännös suomeksi
Bridget Jones

| Bridget Jones |
| --- | --- |
 Bridget Jonesia elokuvissa näytellyt Renée Zellweger. Kuva vuodelta 2010.
Luoja(t):  Helen Fielding
Näyttelijä(t):  Renée Zellweger
Henkilötiedot
Ammatti:  tv-tuottaja tv-toimittaja aiemmin kirjankustantamon toimistovirkailija
Sukupuoli:  nainen
Ikä:  43
Asuinpaikka:  Lontoo, Iso-Britannia
Suhteet
Vanhemmat:  Colin Jones Pamela Jones
Puoliso(t):  Mark Darcy
Lapset:  William Jones-Darcy
Tutut:   Daniel Cleaver (ex-pomo ja rakastaja) Shazza (ystävä) Jude (ystävä) Tom (ystävä) Richard Finch (esimies)
Infobox OKNimi-testi OK: 
Bridget Jones on englantilaisen kirjailijan Helen Fieldingin luoma kuvitteellinen henkilö. Tarina on ikään kuin Jane Austenin Ylpeyden ja ennakkoluulon nykyaikaistettu versio. Fielding on kirjoittanut Bridget Jonesista neljä kirjaa: Bridget Jones – Elämäni sinkkuna, Bridget Jones: Elämä jatkuu, Bridget Jones – Mad about the boy ja Bridget Jones - Vauvapäiväkirja.
Fielding julkaisi päiväkirjan muotoon kirjoitettuja Bridget Jones -tarinoita alun perin englantilaisessa The Independent -sanomalehdessä ja myöhemmin myös The Daily Telegraphissa.
Tarinoissa kuvattiin Lontoossa asuvan kolmikymppisen sinkkunaisen Bridget Jonesin elämää ja tämän ystäväpiiriä ja perhettä jatkuvissa taisteluissa rakkauselämän ja arkihuolien keskellä 1990-luvulla. Humoristiset tarinat kuvasivat naisten ulkonäköpaineita Lontoon trendien ja Cosmopolitan-lehden muotivinkkien paineessa.
Tarinoiden pohjalta on tehty myös kolme elokuvaa, joiden pääosassa on Renée Zellweger. Bridget Jones – elämäni sinkkuna sai ensi-iltansa 2001 ja Bridget Jones: Elämä jatkuu vuonna 2004. Yli vuosikymmenen tauon jälkeen kolmas elokuva Bridget Jones’s Baby sai ensi-iltansa vuonna 2016.
Bogatyr (1901)

| Bogatyr |
| --- | --- |
 Bogatyr

Aluksen vaiheet
Rakentaja:  AG Vulcan Stettin, Stettin
Kölinlasku:  22. joulukuuta 1899
Laskettu vesille:  30. heinäkuuta 1901
Palveluskäyttöön:  20. elokuuta 1902
Poistui palveluskäytöstä:  1918
Loppuvaihe:  romutettu 1922
Tekniset tiedot
Uppouma:  5 910 t
Pituus:  134,0 m
Leveys:  16,6 m
Syväys:  6,29 m
Koneteho:  23 000 ihp
Nopeus:  23 solmua
Miehistöä:  581
Aseistus
Aseistus:  12 × Canet 152 mm M1891 12 × Canet 75 mm M1891 8 × Hotchkiss 47 mm 2 × Hotchkiss 37 mm 4 × 388 mm torpedoputkea
Bogatyr (ven. Богаты́рь) oli Saksassa vuonna 1903 valmistunut Venäjän keisarikunnan laivaston Bogatyr-luokan panssarikansiristeilijä, joka nimettiin myyttisen keskiaikaisen sankarihahmon Bogatyrin mukaan.
Valmistus

Alus tilattiin Stettinistä Vulcanin telakalta, missä köli laskettiin 1898. Se laskettiin vesille tammikuussa 1901 ja valmistui 1902.
Palvelus

Itämeren laivastolle valmistunut alus oli 1904 Venäjän–Japanin sodassa Vladivostokissa tiedustelutehtävissä, kunnes se toukokuun puolivälissä ajoi karille Amurinlahdella. Alus oli sodan lopun telakalla.
Itämerelle palattuaan alus oli elokuussa 1906 Suomenlinnassa kukistamassa Viaporin kapinaa taistelulaiva Tsesarevitšin kanssa. Joulu–tammikuussa 1908–1909 se oli Välimerellä avustamassa Messinan maanjäristyksen uhreja.
ensimmäisen maailmansodan aikana Bogatyr osallistui muun muassa Ahvenanmaan taisteluun heinäkuussa 1915. Lokakuun vallankumouksessa aluksen miehistö liittyi bolševikkeihin. Maaliskuussa 1918 alus siirrettiin Itämeren laivaston suuressa evakuoinnissa Helsingistä Kronstadtiin. Alus poistettiin palveluskäytöstä vielä samana vuonna ja romutettiin lopulta Saksassa vuonna 1922.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Russian cruiser Bogatyr
Käännös suomeksi
Brandon Baddock

| Brandon Baddock> Henkilötiedot |
| --- | --- |
Syntynyt: 29. marraskuuta 1995 (ikä 28) Vermillon, Alberta, Kanada
Kansalaisuus:   Kanada
Jääkiekkoilija
Pelipaikka:  vasen laitahyökkääjä
Maila:  vasen
Pituus:  191 cm
Paino:  99 kg
Seura
Seura:  Minnesota Wild / Iowa Wild
Sarja:  NHL / AHL
Pelaajaura
Pääsarjaura:  2017–
Aik. seurat:  Binghamton Devils (AHL)   Laval Rocket (AHL)   Montreal Canadiens (NHL)
NHL-varaus:  161. varaus, 2014 New Jersey Devils
Brandon Baddock (s. 29. marraskuuta 1995 Vermillon, Alberta) on kanadalainen jääkiekkoilija, joka edustaa NHL-seura Minnesota Wildin organisaatiota. Baddock on New Jersey Devilsin kuudennen kierroksen varaus vuodelta 2014. Pelipaikaltaan Baddock on vasen laitahyökkääjä.
Ura

Baddock pelasi junioriurallaan vuosina 2012-2016 WHL-joukkue Edmonton Oil Kingsissä, jossa toimi viimeisellä kaudellaan kapteenina. Viidellä kaudella joukkueessa pelannut Baddock teki yhteensä 255 runkosarjaottelussa tehot 54+49=103 sekä 46 pudotuspeliottelussa tehot 4+1=5. Kaudella 2013-2014 Oil Kings voitti WHL:n mestaruuden sekä pääsi pelaamaan Memorial Cup -turnauksessa, jonka se voitti myös. Baddock pelasi turnauksessa viidessä ottelussa jääden ilman tehomerkintöjä. New Jersey Devils varasi Baddocksin kuudennella kierroksella 161. pelaajana vuoden 2014 NHL:n varaustilaisuudessa.
Kesäkuussa 2016 Baddock solmi hänet varanneen Devilsin kanssa kolmen vuoden mittaisen tulokassopimuksen. Sopimuksen ensimmäisen vuoden hän pelasi lainalla ECHL-joukkue Adirondack Thunderissa. Hänet valittiin pelaamaan ECHL:n tähdistöottelussa. Seuraavien kahden kauden ajan Baddock pelasi Devilsin AHL-farmiseura Binghamton Devilsissä, jossa hän oli kaudella 2018-2019 koko liigan eniten rangaistusminuutteja kerännyt pelaaja. Heinäkuussa 2019 Baddock teki Devilsin kanssa yksivuotisen jatkosopimuksen, jonka arvo oli 700 000 dollaria. Myös seuraavan kauden hän pelasi Binghamtonissa.
Baddock siirtyi kaudeksi 2020-2021 Montreal Canadiensiin lokakuussa 2020 tehdylla yksivuotisella sopimuksella. Hän ei kuitenkaan saanut kutsua NHL-kokoonpanoon vaan pelasi kauden AHL:ssä Laval Rocketissa. Kauden 25 ottelussa syntyi tehot 2+3=5 sekä kertyi 64 rangaistusminuuttia. Heinäkuussa 2021 Baddock ja Canadiens allekirjoittivat yhden vuoden mittaisen arvoltaan 750 000 dollaria olevan jatkosopimuksen. Baddock debytoi NHL:ssä 30. joulukuuta 2021 ottelussa Carolina Hurricanesia vastaan. Hän sai jääaikaa 8.24 minuuttia.
Helmikuussa 2022 Canadiens kauppasi Baddockin Minnesota Wildiin vaihdossa maalivahti Andrew Hammondiin.
Carlos Clos Gómez

| Clos Gómez |
| --- | --- |

Henkilötiedot
Koko nimi:  Carlos Clos Gómez
Syntynyt: 30. kesäkuuta 1972 (ikä 52) Zaragoza, Espanja
Jalkapallotuomari
Pituus:  185 senttimetriä
| Urheilijan ura> Tuomariura |
| --- | --- | --- | --- |
| Kaudet | Sarja | Ott    | Ott    |
| 2006– 2009– | Primera División FIFA |  |  |

Carlos Clos Gómez (s. 30. kesäkuuta 1972 Zaragoza, Espanja) on espanjalainen jalkapalloerotuomari. Hän on tuominnut vuodesta 2006 Espanjan Primera Divisiónissa. Kansainvälisenä erotuomarina hän toiminut vuodesta 2009 alkaen.
23. elokuuta 2012 Clos Gómez tuomitsi Supercopa de Españan ensimmäisen osaottelun Barcelonan ja Real Madridin välillä.
17. toukokuuta 2013 Clos Gómez toimi oikeudenjakana Copa del Reyn loppuottelussa, joka käytiin paikallisseurojen Real Madridin ja Atlético Madridin välillä.
Aiheesta muualla

Carlos Clos Gómez World Referee -sivustolla (Arkistoitu – Internet Archive) (englanniksi)
Bridget Dirrane

Bridget Dirrane (o.s. Gillan; 15. marraskuuta 1894 Inis Mór, Aransaaret – 31. joulukuuta 2003) oli irlantilainen sairaanhoitaja, poliittinen vaikuttaja ja muistelmakirjailija. Hän julkaisi vuonna 1998 teoksen A Woman of Aran, josta tuli bestseller.
Dirrane syntyi nuorimpana kahdeksasta lapsesta Inis Mórissa. Hän liittyi tasavaltalaiseen Cumann na mBan -järjestöön ja tapasi Pääsiäiskapinaa vuonna 1916 johtaneen Patrick Pearsen. Vuonna 1919 Dirrane aloitti sairaanhoitajaharjoittelun Dublinissa. Hän teki hoitotyötä myös potilaiden asunnoissa ja joutui pidätetyksi työskennellessään irlantilaisnationalisteja sympatisoineen potilaan kotona. Dirrane siirrettiin Mountjoyn vankilaan, jolloin hän ryhtyi nälkälakkoon. Hänet kuitenkin vapautettiin yhdeksän päivää myöhemmin ilman syytteitä. Dirrane muutti vuonna 1927 Yhdysvaltoihin ja työskenteli siellä sairaanhoitajana Bostonissa. Vuonna 1932 hän meni naimisiin aikanaan Aransaarilla naapurinaan asuneen Ned Dirranen (k. 1940) kanssa. Toisen maailmansodan aikana Dirrane työskenteli ampumatarviketehtaalla ja sotilasleirillä. Palattuaan Bostoniin hän toimi demokraateissa ja kampanjoi John F. Kennedyn puolesta.
Vuonna 1966 Dirrane vetäytyi Aransaarille ja meni uusiin naimisiin Patrick Dirranen (k. 1990) kanssa. Dirrane pääsi Guinnessin ennätystenkirjaan vanhimpana kunniaoppiarvon saaneena. Hän oli kuollessaan 109-vuotiaana vanhin aransaarelainen ja Irlannin toiseksi vanhin ihminen.
Brotherhood of Man

| Brotherhood of Man |
| --- | --- |
 Brotherhood of Man vuonna 1977
Tiedot
Toiminnassa:  1969–1984, 1986–
Tyylilaji:  pop
Laulukieli:  englanti
Jäsenet:  Martin Lee   Lee Sheriden   Nicky Stevens   Sandra Stevens  
Aiheesta muualla
Kotisivut
Infobox OKNimi-testi OK: 
Brotherhood of Man oli brittiläinen pop-yhtye. Sen perusti vuonna 1969 tuottaja ja säveltäjä Tony Hiller, joka toi yhtyeeseen viisi sessiolaulajaa. He olivat Roger Greenaway, Tony Burrows (s. 1942), Johnny Goodison, Sunny Leslie ja Sue Glover. He esiintyivät nimellä The Brotherhood of Man vuoteen 1973 saakka. Kaikki jäsenet esiintyivät myös muissa yhtyeissä ja sooloesiintyjinä.
Tunnetuin kokoonpano Martin Lee, Lee Sheriden, Nicky Stevens ja Sandra Stevens syntyi vuonna 1974. Yhtye lainasi kahden mies- ja kahden naisesiintyjän tyylin ruotsalaiselta ABBA-yhtyeeltä, joka oli voittanut Eurovision laulukilpailun vuonna 1974. Tällä kokoonpanolla yhtye voitti vuoden 1976 Eurovision laulukilpailun kappaleellaan Save Your Kisses for Me.
Euroviisuvoiton jälkeen yhtyeellä oli Isossa-Britanniassa kaksi listaykköstä ja joukko muita hittejä, mutta ei pitkäkestoista suosiota. Euroviisujen voittokappaletta myytiin kuitenkin singlenä yli kuusi miljoona kappaletta. Euroviisukeväänä kappale oli 33 eri maan listojen kärjissä.
Yhtye esiintyy edelleen, mutta listahittejä ei ole tullut vuoden 1982 hitin "Lightning flashin" jälkeen.
Jäsenet

Jäsenet vuoden 1974 jälkeen. Brittiläinen muusikko ja tuottaja Barry Upton oli lisäksi yhtyeen jäsenenä 1980-luvun alussa.
Nicky Stevens, (s. 3. joulukuuta 1951)
Sandra Stevens, (s. 23. marraskuuta 1949)
Martin Lee, (s. 26. marraskuuta 1949)
Lee Sheriden, (s. 11. huhtikuuta 1949)
Diskografia > Albumit

United We Stand (Deram, 1970)
We're the Brotherhood of Man (Deram, 1972)
The World of the Brotherhood of Man (Decca, 1973)
Good Things Happening (Dawn, 1974)
Love and Kisses (Pye, 1976)
Oh Boy! (Pye, 1977)
Images (Pye, 1977)
B for Brotherhood (Pye, 1978)
Twenty Greatest (K-tel/Pye, 1978)
Higher Than High (Pye, 1979)
Singing a Song (Pye, 1979)
Good Fortune (Dazzle, 1980)
Sing 20 Number One Hits (Warwick, 1980)
20 Disco Greats / 20 Love Songs (Warwick, 1981)
Lightning Flash (EMI, 1983)
The Butterfly Children (1992)
Greenhouse (1997)
The Seventies Story (2002)